****

**PROGRAMACIÓ**

Per què ens cauen les dents?

Objectius

* Observar i analitzar els canvis que el cos experimenta amb el pas del temps.
* Identificar els tres tipus de dents: incisives, ullals i queixals.
* Completar i interpretar un gràfic sobre les mesures del cos.
* Valorar la importància dels hàbits saludables i higiènics.
* Entendre que és necessari descansar i dormir entre 9 i 11 hores.
* Aplicar tècniques d’autoavaluació.

Competències bàsiques de l’àmbit de coneixement del medi

**Dimensió salut i equilibri personal**

**C6** Adoptar hàbits sobre l’alimentació, l’activitat física i el descans amb coneixements científics, per aconseguir el benestar físic.

**C7** Prendre consciència del propi cos, de les emocions i els sentiments propis i aliens, per aconseguir l’equilibri emocional i afavorir la convivència.

**C8** Prendre decisions sobre higiene i salut amb coneixements científics per a la prevenció i el guariment de malalties.

**Continguts clau**

* La gestió del temps personal: equilibri entre activitat i descans.
* La importància de dormir entre 9 hores i 11 hores.
* Educació per a la salut: els canvis físics que es produeixen amb el pas del temps.
* El creixement.
* Els hàbits d’higiene.
* Prevenció de malalties: rentar-se les mans abans de menjar.

Competències bàsiques de l’àmbit d’aprendre a aprendre

**Dimensió autoconeixement respecte de l’aprenentatge**

**C2** Ser conscient del que se sap i del que cal aprendre.

**Continguts clau**

* Tècniques d’autoavaluació: activitats escrites i gràfiques.